Orenas (Portugalija)

Orenas () arba Vila Nova de Orenas (Vila Nova de Ourém) – miestas ir savivaldybė vidurio Portugalijoje, Santareno apskrityje, į pietryčius nuo Leirijos. Keliai į Leiriją, Tomarą, Toreš Novašą. Stūkso XII a. Oreno pilis, yra muziejus. Vystomas turizmas, vynininkystė.

 Savivaldybė 
Oreno savivaldybė užima 416,6 km² plotą, 2011 m. joje gyveno 45 932 gyventojai. Pagrindinės gyvenvietės:Ourém: Municipality in Santarém District, citypopulation.de
 Fatima (8,8 tūkst. gyventojų)
 Orenas (5,8)
 Vilar de Prazeresas (0,9)
 Alburitelas (0,8)
 Lagoa do Furadoras (0,7)
 Karvoeira (0,7)
 Bairas (0,6)
 Boleirosas (0,5)
 Fontainjasas (0,5)

Savivaldybėje yra Fatimos miestas, garsėjantis kaip katalikų piligrimystės centras.

 Istorija 
Orenas (Auren) rašytiniuose šaltiniuose minimas nuo 1180 m. Minima, kad vietovė seniau vadinta Abdegasu (Abdegas). 1220–1226 m. čia gyveno Šv. Teresė Orenietė, garbinta mieste, bet į katalikų šventųjų sąrašą neįtraukta.Baptista, António Rodrigues (2020). Santa Teresa de Ourém. Ourém: [s.n.]

1755 m. Oreną sugriovė žemės drebėjimas, miestelis atstatytas kaip Vila Nova de Orenas. 1991 m. suteiktas miesto statusas, gyvenvietei grąžintas Oreno pavadinimas.

 Miestų partnerystė 
Orenas užmezgęs partnerystės ryšius su Raseiniais.

 Šaltiniai 

Kategorija:Portugalijos miestai